林夏薇《逆天奇案2》迎戲肉同馮盈盈攤牌 女一戲分少網民戥唔抵
視后林夏薇(薇薇)近年劇接劇不斷,近日再於無綫(TVB)劇集《逆天奇案2》擔正做女一,甫開播便收視報捷,令人振奮!薇薇笑言如收視再升,將派方力申游多次渡海泳答謝觀眾,玩得又搞笑。而《逆2》播出至今亦話題不斷,就連26年未曾在TVB拍劇的梁小冰與老公梁嘉輝合作,再次現身熒光幕,極有睇頭,引來網民追捧。
劇集將於下星期入戲肉,飾演第三者「張喜」的馮盈盈(飾演張喜)即將同薇薇(飾演馬穎思)攤牌!究竟馮盈盈如何面對薇薇,薇薇有否正面迎擊馮盈盈?未播出只看劇情已令觀眾相當肉緊,要知兩位靚女攤牌後續如何,相信大家要密切留意劇集發展。
惟有薇薇粉絲留言不滿,指身為第一女主角的薇薇戲分比預期少,並表示《逆1》薇薇戲分已不多,續集亦不見有改善,令粉絲大失所望,戥薇薇不值!有網民留言:「第一部,林夏薇嘅角色已經好少戲分,今次更加少 少唔緊要 最緊要個角色一啲發揮都冇 第一部係咁,第二部都係咁」、「又女一捧女三,最鍾意薇薇!」、「今輯逆天奇案啲戲份好似咁散,唔單止馮盈盈仲未出場,就連女主角林夏薇咁少戲份,夠竟搞邊科」。